Hý moet onderwys in Noordwes regruk | Netwerk24
Verdagte aangekeer ná moord op egpaar van Bonnievale
’n Man is Sondagoggend in verband met die moord op Piet en Elmien Steyn van Bonnievale in die Wes-Kaap in hegtenis geneem.
Jozi Stars wen Mzansi-titel op drafstap
Kaapstad se toeskouers het opgedaag vir Sondag se eindstryd van die Mzansi-superliga. Dit is net jammer sy krieketspan, die Cape Town Blitz, het nie.
Yank Lipsky bo by Leopard Creek
Die Amerikaner David Lipsky het Suid-Afrika se ystergreep op die Alfred Dunhill-kampioenskap Sondag buite Malelane verbreek.
Lyon het Aussies op die voorvoet
Nathan Lyon hoop dat sy vyf paaltjies in Indië se eerste beurt Australië se mismoedige ondersteuners sal bemoedig in die tweede kriekettoets in Perth.
Edcon: Nuwe redplan ‘baie naby’
Die stryd om Suid-Afrika se grootste klerekleinhandelaar te red, is inderdaad in ’n kritieke fase.
Die baas van die beleërde SAL se geduld is op met die regering se halfhartige pogings om die lugdiens te red.
Dis Sondag die 180ste herdenking van die slag van Bloedrivier en die plegtige gelofte wat daaraan verbind word. Neels Jackson kyk terug én vorentoe.
KYK: Meghan se unieke modestyl
Meghan, hertogin van Sussex, se unieke modestyl stel nooit modemense teleur nie. Sy hou daarvan om te verras met haar keuse van skoene, handsakke, jasse en ongewone mode-keuses vir ’n koninklike.
Dokkie kom oor Shabalala en Ladysmith Black Mambazo
’n Dokumentêr gaan gemaak word oor dr. Joseph Shabalala, stigter van Ladysmith Black Mambazo wat al verskeie Grammy-pryse gewen het.
Hý moet onderwys in Noordwes regruk
Deur Susan Cilliers 12 Julie 2018 05:13
Die administrateur wat die nasionale ingryping in die onderwysdepartement van Noordwes sal lei, is Woensdag in Rustenburg aan senior amptenare van dié departement voorgestel.
Van links is Sello Lehari, LUR vir onderwys in Noordwes, SM Semaswe, departementshoof, Angie Motshekga, minister van basiese onderwys, Mkhono Mohlala, pas aangewese administrateur van Noordwes se onderwysdepartement, en Mathanzima Mweli, direkteur-generaal van die departement van basiese onderwys. Die foto is Woensdag in Rustenburg geneem toe die minister Noordwes besoek het. Foto: Verskaf
Angie Motshekga, minister van basiese onderwys, het Nkhono Johannes Mohlala as die aangewese administrateur voorgestel wat dinge in dié departement nou moet regruk.
Die kabinet het in Mei vanjaar die eerste keer sedert 1994 besluit om ’n hele provinsie (Noordwes) onder nasionale administrasie te plaas, ná voortslepende en wydverspreide gewelddadige betogings in die provinsie oor endemiese diensleweringsprobleme, en opstand teen die vorige premier. Supra Mahumapelo het kort daarna as premier bedank.
Motshekga se besoek Woensdag aan Noordwes was luidens ’n mediaverklaring van haar departement deel van die nasionale ingryping in die provinsie. Die ontmoeting was by die Bojanala-distriksmunisipaliteit se kantoor in Rustenburg.
“Die ingryping in Noordwes se onderwysdepartement is spesifiek daarop gemik om die leer- en onderrigfunksie te stabiliseer omdat dit die departement se kernfunksie is,” het Elijah Mhlanga, departementele woordvoerder, gesê.
Hy sê Mohlala, die minister, Sello Lehari, LUR vir onderwys in Noordwes, en ander senior amptenare van die departement het Woensdag vergader om die samewerking tussen die provinsie en die nasionale regering te formaliseer met die ondertekening van ’n dokument wat dié protokol uiteensit. “Hulle kan nou begin saamwerk om dienslewering in die provinsie te verbeter,” sê Mhlanga.
As administrateur sal Mohlala verantwoordelik wees vir strategiese beplanning en jaarlikse prestasieplanne van die provinsiale departement, en om toe te sien dat die departement die wetlike voorskrifte nakom. Hy sal ook vorderingsverslae oor die inwerkingstelling van die ingryping aan die minister moet verskaf.
Die art. 100 (1) (b)-ingryping behels onder meer:
* Aandag moet gegee word aan kwessies in die ouditeur-generaal (OG) se verslag oor die onderwysdepartement.
* Die departement se geld, begroting, verkrygingsprosedure en personeel moet goed bestuur word.
* Inligting van die departement moet akkuraat en betroubaar bestuur word.
* Die bestuur en aanbieding van kurrikulums moet beter in werking gestel, gemonitor en geëvalueer word.
* Infrastruktuur moet betyds aan skole voorsien word en die bestaande infrastruktuur moet in stand gehou word.
* Veilige skoolvervoer moet aan verdienstelike leerlinge verskaf word.
“Ons is vol vertroue dat die administrateur en sy span die volle ondersteuning van die (provinsie se) politieke leierskap, asook amptenare van die nasionale en provinsiale onderwysdepartement, het om hul werk doeltreffend te doen,” het Mhlanga gesê.
Meer oor: Angie Motshekga | Noordwes | Onderwys
Sittings begin oor onderwys as noodsaaklike diens
‘ANC wil moedertale op skool vertrap’
LUR, onderwyshoof kry pak in hof oor skoolsubsidie
Referendum sal Brittanje ‘nog meer verdeel’
Wis ongeregtighede uit vir versoening, sê Cyril
‘Pragtig!’ Dozi trou 3de keer